CELEX: 32020R0723
Language: el
Date: 2020-03-04 00:00:00
Title: Κατ’ εξουσιοδότηση κανονισμός (ΕΕ) 2020/723 της Επιτροπής της 4ης Μαρτίου 2020 για τον καθορισμό λεπτομερών κανόνων όσον αφορά την αποδοχή της πιστοποίησης χειριστών από τρίτες χώρες και για την τροποποίηση του κανονισμού (ΕΕ) αριθ. 1178/2011

2.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 170/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/723 ΤΗΣ ΕΠΙΤΡΟΠΗΣ
         της 4ης Μαρτίου 2020
         για τον καθορισμό λεπτομερών κανόνων όσον αφορά την αποδοχή της πιστοποίησης χειριστών από τρίτες χώρες και για την τροποποίηση του κανονισμού (ΕΕ) αριθ. 1178/2011
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/1139 του Ευρωπαϊκού Κοινοβουλίου και του Συμβουλίου, της 4ης Ιουλίου 2018, για τη θέσπιση κοινών κανόνων στον τομέα της πολιτικής αεροπορίας και την ίδρυση Οργανισμού της Ευρωπαϊκής Ένωσης για την Ασφάλεια της Αεροπορίας, και για την τροποποίηση των κανονισμών (ΕΚ) αριθ. 2111/2005, (ΕΚ) αριθ. 1008/2008, (ΕΕ) αριθ. 996/2010, (ΕΕ) αριθ. 376/2014 και των οδηγιών 2014/30/ΕΕ και 2014/53/ΕΕ του Ευρωπαϊκού Κοινοβουλίου και του Συμβουλίου, καθώς και για την κατάργηση των κανονισμών (ΕΚ) αριθ. 552/2004 και (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου και του κανονισμού (ΕΟΚ) αριθ. 3922/91 του Συμβουλίου (1), και ιδίως το άρθρο 68 παράγραφος 3,
         Εκτιμώντας τα ακόλουθα:
         
                     (1)
                  
                  
                     Με την έκδοση του κανονισμού (ΕΕ) 2018/1139 και ιδίως το άρθρο 68, η Επιτροπή εξουσιοδοτείται πλέον να εκδίδει κατ’ εξουσιοδότηση πράξεις για την αποδοχή πιστοποιητικών και άλλων εγγράφων που βεβαιώνουν τη συμμόρφωση με τους κανόνες πολιτικής αεροπορίας και εκδίδονται σύμφωνα με τους νόμους τρίτης χώρας, τα οποία ταυτόχρονα διασφαλίζουν επίπεδο ασφάλειας ισοδύναμο εκείνου που προβλέπει ο κανονισμός (ΕΕ) 2018/1139.
                  
               
                     (2)
                  
                  
                     Κύριος στόχος του παρόντος κανονισμού είναι να ευθυγραμμισθεί το υφιστάμενο νομικό πλαίσιο με τον κανονισμό (ΕΕ) 2018/1139 και, επομένως, το περιεχόμενο του άρθρου 8, το παράρτημα III και οι σχετικές διατάξεις του κανονισμού (ΕΕ) αριθ. 1178/2011 της Επιτροπής (2) για την αποδοχή πιστοποιητικών τρίτων χωρών θα πρέπει να μεταφερθούν σε κατ’ εξουσιοδότηση πράξη. Πέραν αυτού, οι εν λόγω διατάξεις θα πρέπει να περιλαμβάνουν επίσης κανόνες για την αποδοχή πιστοποιητικών τρίτων χωρών για αερόστατα και ανεμόπτερα.
                  
               
                     (3)
                  
                  
                     Ο κανονισμός (ΕΕ) αριθ. 1178/2011 περιέχει τους όρους αποδοχής των πτυχίων τρίτων χωρών. Υπό ορισμένους όρους, πτυχίο χειριστή που έχει εκδοθεί από τρίτη χώρα μπορεί να γίνει δεκτό από τα κράτη μέλη ή ο κάτοχος αυτού του πτυχίου τρίτης χώρας μπορεί να λάβει αναγνώριση όταν υποβάλλει αίτηση για πτυχίο σύμφωνα με τον κανονισμό (ΕΕ) αριθ. 1178/2011. Η εν λόγω αναγνώριση αποφασίζεται επί του παρόντος κατόπιν σύστασης εγκεκριμένου εκπαιδευτικού φορέα.
                  
               
                     (4)
                  
                  
                     Οι κανόνες που εφαρμόζονται για τους εκπαιδευτικούς φορείς που παρέχουν εκπαίδευση για ορισμένα πτυχία και ειδικότητες χειριστή για μη εμπορικές πτήσεις απλουστεύθηκαν και καθιερώθηκαν οι δηλωμένοι εκπαιδευτικοί φορείς («DTO»/«ΔΕΦ»), σύμφωνα με τον κανονισμό (ΕΕ) 2018/1119 της Επιτροπής (3). Συνεπώς, οι κανόνες για την αποδοχή πτυχίων τρίτων χωρών θα πρέπει να επικαιροποιηθούν ώστε να επιτρέπεται στους ΔΕΦ να αναγνωρίζουν τα πτυχία τρίτων χωρών στους κατόχους που υποβάλλουν αίτηση για πτυχίο εκδιδόμενο δυνάμει του νομικού πλαισίου της Ένωσης.
                  
               
                     (5)
                  
                  
                     Το άρθρο 8 του κανονισμού (ΕΕ) αριθ. 1178/2011, όπως και το παράρτημα III αυτού, τα οποία επί του παρόντος περιέχουν απαιτήσεις για την αποδοχή πτυχίων τρίτων χωρών, πρέπει επομένως να απαλειφθούν,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         ΕΝΟΤΗΤΑ 1
         
            ΓΕΝΙΚΕΣ ΔΙΑΤΑΞΕΙΣ
         
         
            Άρθρο 1
            Πεδίο εφαρμογής
            Ο παρών κανονισμός καθορίζει τους λεπτομερείς κανόνες για τους όρους αποδοχής των πτυχίων χειριστών και των σχετικών ειδικοτήτων, δικαιωμάτων ή πιστοποιητικών, καθώς και των συναφών ιατρικών πιστοποιητικών που εκδίδονται σύμφωνα με τη νομοθεσία τρίτων χωρών.
         
         
            Άρθρο 2
            Ορισμοί
            
               1.   Για τους σκοπούς του παρόντος κανονισμού ισχύουν οι ορισμοί που περιλαμβάνονται στον κανονισμό (ΕΕ) αριθ. 1178/2011, στον κανονισμό (ΕΕ) 2018/395 της Επιτροπής (4) και στον εκτελεστικό κανονισμό (ΕΕ) 2018/1976 της Επιτροπής (5).
            
            
               2.   Επιπλέον, για τους σκοπούς του παρόντος κανονισμού, ως «πτήσεις του κατασκευαστή» νοούνται οι πτήσεις που αναφέρονται στο άρθρο 6 παράγραφος 3 του κανονισμού (ΕΕ) αριθ. 965/2012 της Επιτροπής (6).
            
         
         
            Άρθρο 3
            Αποδοχή πτυχίων τρίτων χωρών
            Με την επιφύλαξη διεθνών συμφωνιών που έχουν συναφθεί μεταξύ της Ένωσης και τρίτης χώρας σύμφωνα με το άρθρο 68 παράγραφος 1 στοιχείο α) του κανονισμού (ΕΕ) 2018/1139, τα κράτη μέλη δύνανται:
            
                        α)
                     
                     
                        σύμφωνα με την ενότητα 2 του παρόντος κανονισμού να αποδέχονται πτυχία χειριστή και τις σχετικές ειδικότητες, δικαιώματα ή πιστοποιητικά, καθώς και τα συναφή ιατρικά πιστοποιητικά που εκδίδονται σύμφωνα με τη νομοθεσία τρίτων χωρών·
                     
                  
                        β)
                     
                     
                        σύμφωνα με το άρθρο 3 του κανονισμού (ΕΕ) αριθ. 1178/2011, το άρθρο 3α του κανονισμού (ΕΕ) 2018/395 ή το άρθρο 3α του εκτελεστικού κανονισμού (ΕΕ) 2018/1976, κατά περίπτωση, να εκδίδουν ισοδύναμα πτυχία σε υποψηφίους που είναι ήδη κάτοχοι ισοδύναμου πτυχίου, ειδικότητας, δικαιώματος ή πιστοποιητικού που έχει εκδοθεί σύμφωνα με το παράρτημα 1 της σύμβασης Διεθνούς Πολιτικής Αεροπορίας, που υπεγράφη στις 7 Δεκεμβρίου 1944 στο Σικάγο («σύμβαση του Σικάγου») από τρίτη χώρα, με την προϋπόθεση ότι οι εν λόγω υποψήφιοι συμμορφώνονται με τις απαιτήσεις της ενότητας 3 και λαμβανομένης υπόψη τυχόν αναγνώρισης βάσει σύστασης από εγκεκριμένο εκπαιδευτικό φορέα ή δηλωμένο εκπαιδευτικό φορέα·
                     
                  
                        γ)
                     
                     
                        να χορηγούν πλήρη αναγνώριση όσον αφορά τις απαιτήσεις παρακολούθησης εκπαιδευτικής σειράς πριν υποβληθούν σε εξετάσεις θεωρητικών γνώσεων και δοκιμασία δεξιοτήτων οι κάτοχοι πτυχίου χειριστή αεροσκαφών αεροπορικών γραμμών («ATPL») που έχει εκδοθεί από τρίτη χώρα ή εξ ονόματός της σύμφωνα με το παράρτημα 1 της σύμβασης του Σικάγου, με την προϋπόθεση ότι οι εν λόγω κάτοχοι έχουν εκπληρώσει τις απαιτήσεις πείρας για την έκδοση πτυχίου ATPL στη σχετική κατηγορία αεροσκαφών, όπως ορίζεται στην ενότητα ΣΤ του παραρτήματος I του κανονισμού (ΕΕ) αριθ. 1178/2011 και με την προϋπόθεση ότι το πτυχίο της τρίτης χώρας περιέχει έγκυρη ειδικότητα στον τύπο αεροσκάφους που πρόκειται να χρησιμοποιηθεί κατά τη δοκιμασία δεξιοτήτων για πτυχίο ATPL·
                     
                  
                        δ)
                     
                     
                        να εκδίδουν ειδικότητες σε τύπο αεροπλάνου ή ελικοπτέρου στους κατόχους πτυχίων που έχουν εκδοθεί σύμφωνα με τον κανονισμό (ΕΕ) αριθ. 1178/2011, οι οποίες συμμορφώνονται με τις απαιτήσεις που έχουν ορισθεί από τρίτη χώρα για την έκδοση των εν λόγω ειδικοτήτων· οι εν λόγω ειδικότητες περιορίζονται σε αεροσκάφη νηολογημένα στη συγκεκριμένη τρίτη χώρα, αλλά ο περιορισμός αυτός επιτρέπεται να αίρεται όταν ο χειριστής πληροί τις απαιτήσεις του άρθρου 10 του παρόντος κανονισμού.
                     
                  
         ΕΝΟΤΗΤΑ 2
         
            ΕΠΙΚΥΡΩΣΗ ΠΤΥΧΙΩΝ
         
         
            Άρθρο 4
            Γενικές διατάξεις για την επικύρωση πτυχίων
            
               1.   Αρμόδια αρχή κράτους μέλους δύναται να επικυρώνει πτυχίο χειριστή που έχει εκδοθεί από τρίτη χώρα σύμφωνα με τις απαιτήσεις του παραρτήματος 1 της σύμβασης του Σικάγου.
            
            
               2.   Για τους σκοπούς των διατάξεων του παρόντος κανονισμού, αρμόδια αρχή του κράτους μέλους είναι η ακόλουθη:
               
                           α)
                        
                        
                           για χειριστές με τόπο διαμονής στο έδαφος της Ένωσης - αρμόδια αρχή του κράτους μέλους του τόπου διαμονής ή εγκατάστασης του χειριστή·
                        
                     
                           β)
                        
                        
                           για χειριστές με τόπο διαμονής εκτός του εδάφους της Ένωσης - η αρμόδια αρχή του κράτους μέλους όπου έχει την κύρια έδρα του ο φορέας εκμετάλλευσης αεροσκαφών για τον οποίον εκτελούν ή προτίθενται να εκτελούν πτήσεις, ή όπου είναι νηολογημένο το αεροσκάφος με το οποίο εκτελούν ή προτίθενται να εκτελούν πτήσεις.
                        
                     
            
               3.   Η επικύρωση πτυχίου έχει διάρκεια ισχύος, η οποία δεν υπερβαίνει το ένα έτος, και τα δικαιώματα που αναγράφονται στο πτυχίο ασκούνται μόνον επί όσο διάστημα το πτυχίο παραμένει σε ισχύ.
               Η αρμόδια αρχή που επικύρωσε το πτυχίο δύναται να παρατείνει την ισχύ του πτυχίου μόνον μία φορά και μόνον για ένα έτος κατ’ ανώτατο όριο, εάν κατά τη διάρκεια ισχύος ο χειριστής υποβάλει αίτηση για πτυχίο σύμφωνα με το παράρτημα I (Μέρος-FCL) του κανονισμού (ΕΕ) αριθ. 1178/2011 ή εάν παρακολουθεί εκπαίδευση για την έκδοση του εν λόγω πτυχίου. Στην τελευταία περίπτωση, η παράταση καλύπτει το χρονικό διάστημα που είναι αναγκαίο για την έκδοση του πτυχίου σύμφωνα με το παράρτημα I (Μέρος-FCL) του κανονισμού (ΕΕ) αριθ. 1178/2011.
            
            
               4.   Οι κάτοχοι πτυχίου επικυρωμένου από κράτος μέλος ασκούν τα δικαιώματά τους σύμφωνα με τις απαιτήσεις που ορίζονται στο παράρτημα I (Μέρος-FCL) του κανονισμού (ΕΕ) αριθ. 1178/2011.
            
         
         
            Άρθρο 5
            Πτυχία χειριστή για εμπορικές αεροπορικές μεταφορές και άλλες εμπορικές δραστηριότητες
            Για την επικύρωση των πτυχίων χειριστή για εμπορικές αεροπορικές μεταφορές και άλλες εμπορικές δραστηριότητες, οι κάτοχοι συμμορφώνονται με τις ακόλουθες απαιτήσεις, κατά περίπτωση, για τα δικαιώματα που ζητούν:
            
                        α)
                     
                     
                        ολοκληρώνουν, ως δοκιμασία δεξιοτήτων, τις απαιτήσεις επανεπικύρωσης ειδικότητας σε τύπο ή κατηγορία αεροσκάφους του παραρτήματος I (Μέρος-FCL) του κανονισμού (ΕΕ) αριθ. 1178/2011, ανάλογα με τα δικαιώματα του πτυχίου του οποίου είναι κάτοχοι·
                     
                  
                        β)
                     
                     
                        αποδεικνύουν τις γνώσεις τους στα σχετικά μέρη των επιχειρησιακών απαιτήσεων και στο παράρτημα I (Μέρος-FCL) του κανονισμού (ΕΕ) αριθ. 1178/2011·
                     
                  
                        γ)
                     
                     
                        αποδεικνύουν τη γλωσσική τους επάρκεια σύμφωνα με την FCL.055 του παραρτήματος I (Μέρος-FCL) του κανονισμού (ΕΕ) αριθ. 1178/2011·
                     
                  
                        δ)
                     
                     
                        είναι κάτοχοι έγκυρου ιατρικού πιστοποιητικού της κατηγορίας 1, το οποίο έχει εκδοθεί σύμφωνα με το παράρτημα IV (Μέρος-MED) του κανονισμού (ΕΕ) αριθ. 1178/2011·
                     
                  
                        ε)
                     
                     
                        όσον αφορά τα αεροπλάνα, επιπροσθέτως των απαιτήσεων των στοιχείων α) έως δ), συμμορφώνονται με τις απαιτήσεις πείρας που καθορίζονται στον πίνακα 1 του παραρτήματος του παρόντος κανονισμού·
                     
                  
                        στ)
                     
                     
                        όσον αφορά τα ελικόπτερα, επιπροσθέτως των απαιτήσεων των στοιχείων α) έως δ), συμμορφώνονται με τις απαιτήσεις πείρας που καθορίζονται στον πίνακα 2 του παραρτήματος του παρόντος κανονισμού.
                     
                  
         
            Άρθρο 6
            Πτυχία χειριστή με ειδικότητα σε όργανα για μη εμπορικές πτητικές δραστηριότητες
            Για την επικύρωση πτυχίων χειριστή ιδιωτικών αεροσκαφών με ειδικότητα σε όργανα, ή πτυχίων χειριστή εμπορικών αεροπορικών μεταφορών (CPL) και πτυχίων χειριστή αεροσκαφών αεροπορικών γραμμών (ATPL) με ειδικότητα σε όργανα εφόσον οι χειριστές προτίθενται να ασκούν μόνον δικαιώματα χειριστή ιδιωτικών αεροσκαφών, οι κάτοχοι πληρούν τις ακόλουθες απαιτήσεις:
            
                        α)
                     
                     
                        ολοκληρώνουν τη δοκιμασία δεξιοτήτων για την ειδικότητα σε όργανα και τις ειδικότητες σε τύπο ή κατηγορία αεροσκάφους που αφορούν τα δικαιώματα του πτυχίου του οποίου είναι κάτοχοι, σύμφωνα με το προσάρτημα 7 και το προσάρτημα 9 του παραρτήματος I (Μέρος-FCL) του κανονισμού (ΕΕ) αριθ. 1178/2011·
                     
                  
                        β)
                     
                     
                        αποδεικνύουν ότι γνωρίζουν το αεροπορικό δίκαιο, τους αεροναυτικούς κωδικούς καιρικών συνθηκών, τον σχεδιασμό και τις επιδόσεις πτήσεων με όργανα (IR) και τις ανθρώπινες επιδόσεις·
                     
                  
                        γ)
                     
                     
                        αποδεικνύουν τη γλωσσική τους επάρκεια σύμφωνα με την FCL.055 του παραρτήματος I (Μέρος-FCL) του κανονισμού (ΕΕ) αριθ. 1178/2011·
                     
                  
                        δ)
                     
                     
                        είναι κάτοχοι τουλάχιστον έγκυρου ιατρικού πιστοποιητικού της κατηγορίας 2, το οποίο έχει εκδοθεί σύμφωνα με το παράρτημα 1 της σύμβασης του Σικάγου·
                     
                  
                        ε)
                     
                     
                        διαθέτουν ελάχιστη πείρα τουλάχιστον 100 ωρών χρόνου πτήσης με όργανα ως κυβερνήτες (PIC) στη σχετική κατηγορία αεροσκαφών.
                     
                  
         
            Άρθρο 7
            Πτυχία χειριστή χωρίς ειδικότητα σε όργανα για μη εμπορικές πτητικές δραστηριότητες
            Για την επικύρωση πτυχίων χειριστή ιδιωτικών αεροσκαφών, ή πτυχίων CPL και ATPL χωρίς ειδικότητα σε όργανα εφόσον οι χειριστές προτίθενται να ασκούν μόνον δικαιώματα χειριστή ιδιωτικών αεροσκαφών, οι κάτοχοι πληρούν τις ακόλουθες απαιτήσεις:
            
                        α)
                     
                     
                        αποδεικνύουν ότι γνωρίζουν το αεροπορικό δίκαιο και τις ανθρώπινες επιδόσεις·
                     
                  
                        β)
                     
                     
                        υποβάλλονται με επιτυχία σε δοκιμασία δεξιοτήτων για πτυχίο χειριστή ιδιωτικών αεροσκαφών (PPL), όπως προβλέπεται στην FCL.235 του παραρτήματος I (Μέρος-FCL) του κανονισμού (ΕΕ) αριθ. 1178/2011·
                     
                  
                        γ)
                     
                     
                        πληρούν τις σχετικές απαιτήσεις του τμήματος Η του παραρτήματος I (Μέρος-FCL) του κανονισμού (ΕΕ) αριθ. 1178/2011, για την έκδοση ειδικότητας σε τύπο ή κατηγορία αεροσκάφους, ανάλογα με τα δικαιώματα του πτυχίου του οποίου είναι κάτοχοι·
                     
                  
                        δ)
                     
                     
                        είναι κάτοχοι τουλάχιστον ιατρικού πιστοποιητικού της κατηγορίας 2, το οποίο έχει εκδοθεί σύμφωνα με το παράρτημα 1 της σύμβασης του Σικάγου·
                     
                  
                        ε)
                     
                     
                        αποδεικνύουν τη γλωσσική τους επάρκεια σύμφωνα με την FCL.055 του παραρτήματος I (Μέρος-FCL) του κανονισμού (ΕΕ) αριθ. 1178/2011·
                     
                  
                        στ)
                     
                     
                        διαθέτουν ελάχιστη πείρα τουλάχιστον 100 ωρών πτήσης ως χειριστές στη σχετική κατηγορία αεροσκαφών.
                     
                  
         
            Άρθρο 8
            Επικύρωση πτυχίων χειριστή για συγκεκριμένα έργα περιορισμένης διάρκειας
            
               1.   Κατά παρέκκλιση από τις διατάξεις των ανωτέρω άρθρων, για τις πτήσεις κατασκευαστή, η αρμόδια αρχή κράτους μέλους δύναται να αποδεχθεί πτυχίο που έχει εκδοθεί από τρίτη χώρα σύμφωνα με το παράρτημα 1 της σύμβασης του Σικάγου για μέγιστο χρονικό διάστημα 12 μηνών για συγκεκριμένα έργα περιορισμένης διάρκειας, όπως οι εκπαιδευτικές πτήσεις για την εναρκτήρια θέση σε υπηρεσία, οι επιδείξεις, οι πτήσεις μεταφοράς αεροπλάνου ή οι δοκιμαστικές πτήσεις, εφόσον ο υποψήφιος πληροί τις ακόλουθες απαιτήσεις:
               
                           α)
                        
                        
                           είναι κάτοχος κατάλληλου πτυχίου και ιατρικού πιστοποιητικού και των συναφών ειδικοτήτων ή αναγνωρίσεων που έχουν εκδοθεί σύμφωνα με το παράρτημα 1 της σύμβασης του Σικάγου·
                        
                     
                           β)
                        
                        
                           απασχολείται, άμεσα ή έμμεσα, από κατασκευαστή αεροσκαφών ή από αρχή πολιτικής αεροπορίας.
                        
                     Στην περίπτωση αυτή, τα δικαιώματα του κατόχου περιορίζονται από την αρμόδια αρχή στην εκτέλεση πτητικής εκπαίδευσης και δοκιμής για αρχική έκδοση ειδικοτήτων σε τύπο, στην επίβλεψη αρχικής πτήσης γραμμής από τους χειριστές φορέα εκμετάλλευσης αεροσκαφών, στις πτήσεις παράδοσης ή μεταφοράς αεροσκάφους, στην αρχική πτήση γραμμής, στις επιδείξεις πτήσεων ή στις δοκιμαστικές πτήσεις, ανάλογα με τα έργα που προβλέπονται στην παρούσα παράγραφο.
            
            
               2.   Κατά παρέκκλιση από τα άρθρα 4 έως 7, η αρμόδια αρχή κράτους μέλους δύναται, για τις αγωνιστικές πτήσεις ή τις πτήσεις επίδειξης περιορισμένης διάρκειας, να επικυρώσει πτυχίο που έχει εκδοθεί από τρίτη χώρα το οποίο επιτρέπει στον κάτοχο να ασκεί τα δικαιώματα πτυχίου PPL όπως ορίζεται στο παράρτημα I (Μέρος-FCL) του κανονισμού (ΕΕ) αριθ. 1178/2011, πτυχίο χειριστή αερόστατου (BPL) όπως ορίζεται στο παράρτημα III (Μέρος-ΒFCL) του κανονισμού (ΕΕ) 2018/395 ή πτυχίο χειριστή ανεμόπτερου (SPL) όπως ορίζεται στο παράρτημα III (Μέρος-SFCL) του εκτελεστικού κανονισμού (ΕΕ) 2018/1976, υπό την προϋπόθεση ότι συμμορφώνεται με όλες οι ακόλουθες απαιτήσεις:
               
                           α)
                        
                        
                           πριν από την εκδήλωση, ο διοργανωτής αγωνιστικών πτήσεων ή πτήσεων επίδειξης παρέχει στην αρμόδια αρχή επαρκή αποδεικτικά στοιχεία για τον τρόπο με τον οποίο διασφαλίζεται ότι ο χειριστής είναι εξοικειωμένος με τις σχετικές πληροφορίες ασφάλειας και ότι θα χειριστεί κάθε κίνδυνο συνδεόμενο με τις πτήσεις·
                        
                     
                           β)
                        
                        
                           ο υποψήφιος είναι κάτοχος κατάλληλου πτυχίου και ιατρικού πιστοποιητικού και των σχετικών ειδικοτήτων ή αναγνωρίσεων που έχουν εκδοθεί σύμφωνα με το παράρτημα 1 της σύμβασης του Σικάγου.
                        
                     
            
               3.   Κατά παρέκκλιση από τις διατάξεις των άρθρων 4 έως 7, η αρμόδια αρχή κράτους μέλους δύναται να επικυρώσει πτυχίο ισοδύναμο με ένα από τα προαναφερόμενα στην παράγραφο 2, το οποίο έχει εκδοθεί από τρίτη χώρα σύμφωνα με τις απαιτήσεις του παραρτήματος 1 της σύμβασης του Σικάγου, για μέγιστο διάστημα 28 ημερών ανά ημερολογιακό έτος για συγκεκριμένα μη εμπορικά έργα, υπό την προϋπόθεση ότι ο υποψήφιος συμμορφώνεται με όλες τις ακόλουθες απαιτήσεις:
               
                           α)
                        
                        
                           είναι κάτοχος κατάλληλου πτυχίου και ιατρικού πιστοποιητικού και των συναφών ειδικοτήτων ή αναγνωρίσεων που έχουν εκδοθεί σύμφωνα με το παράρτημα 1 της σύμβασης του Σικάγου·
                        
                     
                           β)
                        
                        
                           έχει πραγματοποιήσει τουλάχιστον μία πτήση εξοικείωσης με ειδικευμένο εκπαιδευτή πριν από την εκτέλεση των συγκεκριμένων έργων περιορισμένης διάρκειας.
                        
                     
         
         ΕΝΟΤΗΤΑ 3
         
            ΜΕΤΑΤΡΟΠΗ ΠΤΥΧΙΩΝ
         
         
            Άρθρο 9
            Όροι μετατροπής πτυχίων
            
               1.   Η αρμόδια αρχή κράτους μέλους δύναται να μετατρέψει ένα πτυχίο για τη σχετική κατηγορία αεροσκαφών σε πτυχίο PPL σύμφωνα με το παράρτημα I (Μέρος-FCL) του κανονισμού (ΕΕ) αριθ. 1178/2011 με ειδικότητα σε κατηγορία ή σε τύπο αεροσκάφους ενός χειριστή, σε πτυχίο ΒΡL σύμφωνα με το παράρτημα III (Μέρος-BFCL) του κανονισμού (ΕΕ) 2018/395 ή σε πτυχίο SPL σύμφωνα με το παράρτημα III (Μέρος-SFCL) του εκτελεστικού κανονισμού (ΕΕ) 2018/1976, εφόσον το αρχικό πτυχίο έχει εκδοθεί από τρίτη χώρα σύμφωνα με τις απαιτήσεις του παραρτήματος 1 της σύμβασης του Σικάγου και, ειδάλλως, το πτυχίο είναι:
               
                           α)
                        
                        
                           ισοδύναμο των πτυχίων που αναφέρονται στην παράγραφο 1,
                        
                     
                           β)
                        
                        
                           CPL ή ATPL.
                        
                     
            
               2.   Ο κάτοχος του πτυχίου που πρόκειται να μετατραπεί συμμορφώνεται με τις εξής ελάχιστες απαιτήσεις για τη σχετική κατηγορία αεροσκαφών:
               
                           α)
                        
                        
                           υποβάλλεται με επιτυχία σε γραπτή εξέταση με αντικείμενο το αεροπορικό δίκαιο και τις ανθρώπινες επιδόσεις·
                        
                     
                           β)
                        
                        
                           υποβάλλεται με επιτυχία σε δοκιμασία δεξιοτήτων PPL, BPL ή SPL, αναλόγως, σύμφωνα με το παράρτημα I (Μέρος-FCL) του κανονισμού (ΕΕ) αριθ. 1178/2011, το παράρτημα III (Μέρος-BFCL) του κανονισμού (ΕΕ) 2018/395 ή το παράρτημα III (Μέρος-SFCL) του εκτελεστικού κανονισμού (ΕΕ) 2018/1976·
                        
                     
                           γ)
                        
                        
                           πληροί τις απαιτήσεις για την έκδοση της σχετικής ειδικότητας σε κατηγορία ή τύπο αεροσκάφους, σύμφωνα με το τμήμα Η·
                        
                     
                           δ)
                        
                        
                           είναι κάτοχος ιατρικού πιστοποιητικού, όπως απαιτείται και εκδίδεται σύμφωνα με το παράρτημα IV (Μέρος-MED) του κανονισμού (ΕΕ) αριθ. 1178/2011·
                        
                     
                           ε)
                        
                        
                           αποδεικνύει τη γλωσσική του επάρκεια σύμφωνα με την FCL.055 του παραρτήματος I (Μέρος-FCL) του κανονισμού (ΕΕ) αριθ. 1178/2011·
                        
                     
                           στ)
                        
                        
                           έχει συμπληρώσει τουλάχιστον 100 ώρες πτήσης ως χειριστής.
                        
                     
         
         ΕΝΟΤΗΤΑ 4
         
            ΑΠΟΔΟΧΗ ΕΙΔΙΚΟΤΗΤΩΝ ΣΕ ΤΑΞΗ Ή ΤΥΠΟ
         
         
            Άρθρο 10
            Όροι αποδοχής ειδικοτήτων σε τάξη ή τύπο
            Έγκυρη ειδικότητα σε κατηγορία ή τύπου αεροσκάφους αναφερόμενη σε πτυχίο που έχει εκδοθεί από τρίτη χώρα επιτρέπεται να προστεθεί σε πτυχίο που εκδίδεται σύμφωνα με το παράρτημα I (Μέρος-FCL) του κανονισμού (ΕΕ) αριθ. 1178/2011, υπό την προϋπόθεση ότι ο υποψήφιος:
            
                        α)
                     
                     
                        συμμορφώνεται με τις απαιτήσεις πείρας και τις προϋποθέσεις έκδοσης της αντίστοιχης ειδικότητας σε τύπο ή κατηγορία αεροσκάφους σύμφωνα με το Μέρος-FCL·
                     
                  
                        β)
                     
                     
                        έχει υποβληθεί με επιτυχία στη σχετική δοκιμασία δεξιοτήτων για την έκδοση της αντίστοιχης ειδικότητας σε τύπο ή κατηγορία αεροσκάφους σύμφωνα με το Μέρος-FCL·
                     
                  
                        γ)
                     
                     
                        εξασκείται προς το παρόν στην εκτέλεση πτήσεων·
                     
                  
                        δ)
                     
                     
                        διαθέτει τουλάχιστον:
                        
                                    i)
                                 
                                 
                                    για ειδικότητες σε κατηγορία αεροπλάνου, πείρα 100 ωρών πτήσης ως χειριστής στη εν λόγω κατηγορία·
                                 
                              
                                    ii)
                                 
                                 
                                    για ειδικότητες σε τύπο αεροπλάνου, πείρα 500 ωρών πτήσης ως χειριστής στον εν λόγω τύπο·
                                 
                              
                                    iii)
                                 
                                 
                                    για μονοκινητήρια ελικόπτερα με πιστοποιημένη μέγιστη μάζα απογείωσης έως 3 175 kg, πείρα 100 ωρών πτήσης ως χειριστής στον εν λόγω τύπο·
                                 
                              
                                    iv)
                                 
                                 
                                    για τα υπόλοιπα ελικόπτερα, πείρα 350 ωρών πτήσης ως χειριστής στον συγκεκριμένο τύπο.
                                 
                              
                  
         
            Άρθρο 11
            Τροποποιήσεις του κανονισμού (ΕΕ) αριθ. 1178/2011
            Ο κανονισμός (ΕΕ) αριθ. 1178/2011 τροποποιείται ως εξής:
            
                        α)
                     
                     
                        Το άρθρο 8 απαλείφεται.
                     
                  
                        β)
                     
                     
                        Το παράρτημα III απαλείφεται.
                     
                  
         
            Άρθρο 12
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 4 Μαρτίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 212 της 22.8.2018, σ. 1.
         
            (2)  Κανονισμός (ΕΕ) αριθ. 1178/2011 της Επιτροπής, της 3ης Νοεμβρίου 2011, για τον καθορισμό τεχνικών απαιτήσεων και διοικητικών διαδικασιών όσον αφορά το ιπτάμενο προσωπικό πολιτικής αεροπορίας δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (ΕΕ L 311 της 25.11.2011, σ. 1).
         
            (3)  Κανονισμός (ΕΕ) 2018/1119 της Επιτροπής, της 31ης Ιουλίου 2018, για την τροποποίηση του κανονισμού (ΕΕ) αριθ. 1178/2011 όσον αφορά τους δηλωμένους εκπαιδευτικούς φορείς (ΕΕ L 204 της 13.8.2018, σ. 13).
         
            (4)  Κανονισμός (ΕΕ) 2018/395 της Επιτροπής, της 13ης Μαρτίου 2018, σχετικά με τον καθορισμό λεπτομερών κανόνων για τη λειτουργία των αερόστατων σύμφωνα με τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (ΕΕ L 71 της 14.3.2018, σ. 10).
         
            (5)  Εκτελεστικός κανονισμός (ΕΕ) 2018/1976 της Επιτροπής, της 14ης Δεκεμβρίου 2018, σχετικά με τον καθορισμό λεπτομερών κανόνων για τη λειτουργία ανεμοπτέρων σύμφωνα με τον κανονισμό (ΕΕ) 2018/1139 του Ευρωπαϊκού Κοινοβουλίου και του Συμβουλίου (ΕΕ L 326 της 20.12.2018, σ. 64).
         
            (6)  Κανονισμός (ΕΕ) αριθ. 965/2012 της Επιτροπής, της 5ης Οκτωβρίου 2012, για καθορισμό τεχνικών απαιτήσεων και διοικητικών διαδικασιών όσον αφορά τις πτητικές λειτουργίες δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (ΕΕ L 296 της 25.10.2012, σ. 1).
      
      
         
            ΠΑΡΑΡΤΗΜΑ
            Όροι αποδοχής πτυχίων που έχουν εκδοθεί από τρίτες χώρες ή εξ ονόματος τρίτων χωρών
            
               Πίνακας 1
            
            
               Απαιτήσεις πείρας για αεροπλάνα
            
            
                        Κατοχή πτυχίου
                     
                     
                        Πείρα σε συνολικές ώρες πτήσης
                     
                     
                        Δικαιώματα
                     
                     
                         
                     
                  
                        (1)
                     
                     
                        (2)
                     
                     
                        (3)
                     
                     
                         
                     
                  
                        ATPL(A)
                     
                     
                        > 1 500  ώρες ως κυβερνήτης (PIC) αεροπλάνων πολλών χειριστών
                     
                     
                        Εμπορικές αερομεταφορές με αεροπλάνα πολλών χειριστών ως κυβερνήτης
                     
                     
                        α)
                     
                  
                        ATPL(A) ή CPL(A)/IR (*1)
                        
                     
                     
                        > 1 500  ώρες ως κυβερνήτης ή συγκυβερνήτης αεροπλάνων πολλών χειριστών σύμφωνα με επιχειρησιακές απαιτήσεις
                     
                     
                        Εμπορικές αερομεταφορές με αεροπλάνα πολλών χειριστών ως συγκυβερνήτης
                     
                     
                        β)
                     
                  
                        MPL
                     
                     
                        > 1 500  ώρες ως συγκυβερνήτης αεροπλάνων πολλών χειριστών σύμφωνα με επιχειρησιακές απαιτήσεις
                     
                     
                        Εμπορικές αερομεταφορές με αεροπλάνα πολλών χειριστών ως συγκυβερνήτης
                     
                     
                        βα)
                     
                  
                        CPL(A)/IR
                     
                     
                        > 1 000  ώρες ως κυβερνήτης εμπορικών αερομεταφορών (PIC) από την απόκτηση ειδικότητας πτήσης με όργανα (IR)
                     
                     
                        Εμπορικές αερομεταφορές με αεροπλάνα ενός χειριστή ως κυβερνήτης (PIC)
                     
                     
                        γ)
                     
                  
                        CPL(A)/IR
                     
                     
                        > 1 000  ώρες ως κυβερνήτης ή συγκυβερνήτης αεροπλάνων ενός χειριστή σύμφωνα με επιχειρησιακές απαιτήσεις
                     
                     
                        Εμπορικές αερομεταφορές με αεροπλάνα ενός χειριστή ως συγκυβερνήτης σύμφωνα με επιχειρησιακές απαιτήσεις
                     
                     
                        δ)
                     
                  
                        ATPL(A), CPL(A)/IR, CPL(A)
                     
                     
                        > 700 ώρες με αεροπλάνα, καθώς και 200 ώρες στον ρόλο δραστηριότητας για τον οποίο ζητείται αποδοχή, και 50 ώρες στον εν λόγο ρόλο τους τελευταίους 12 μήνες
                     
                     
                        Άσκηση δικαιωμάτων με αεροπλάνα σε πτητικές λειτουργίες άλλες από εκείνες των εμπορικών αερομεταφορών
                     
                     
                        ε)
                     
                  
                        CPL(A)
                     
                     
                        > 1 500  ώρες ως κυβερνήτης εμπορικών αερομεταφορών (PIC) συμπεριλαμβανομένων 500 ωρών σε πτητικές λειτουργίες υδροπλάνου
                     
                     
                        Εμπορικές αερομεταφορές με αεροπλάνα ενός χειριστή ως κυβερνήτης (PIC)
                     
                     
                        στ)
                     
                  
               
            
               Πίνακας 2
            
            
               Απαιτήσεις πείρας για ελικόπτερα
            
            
                        Κατοχή πτυχίου
                     
                     
                        Πείρα σε συνολικές ώρες πτήσης
                     
                     
                        Δικαιώματα
                     
                     
                         
                     
                  
                        (1)
                     
                     
                        (2)
                     
                     
                        (3)
                     
                     
                         
                     
                  
                        ATPL(H) και έγκυρη ειδικότητα πτήσης με όργανα (IR)
                     
                     
                        > 1 000  ως κυβερνήτης (PIC) ελικοπτέρων πολλών χειριστών
                     
                     
                        Εμπορικές αερομεταφορές με ελικόπτερα πολλών χειριστών ως κυβερνήτης (PIC) σε πτητικές λειτουργίες VFR (κανόνες πτήσης εξ όψεως) και IFR (κανόνες πτήσης με όργανα)
                     
                     
                        α)
                     
                  
                        ATPL(H) χωρίς δικαιώματα ειδικότητας πτήσης με όργανα (IR)
                     
                     
                        > 1 000  ως κυβερνήτης (PIC) ελικοπτέρων πολλών χειριστών
                     
                     
                        Εμπορικές αερομεταφορές με ελικόπτερα πολλών χειριστών ως κυβερνήτης σε πτητικές λειτουργίες VFR
                     
                     
                        β)
                     
                  
                        ATPL(H) και έγκυρη ειδικότητα πτήσης με όργανα (IR)
                     
                     
                        > 1 000  ώρες ως χειριστής ελικοπτέρων πολλών χειριστών
                     
                     
                        Εμπορικές αερομεταφορές με ελικόπτερα πολλών χειριστών ως συγκυβερνήτης σε πτητικές λειτουργίες VFR και IFR
                     
                     
                        γ)
                     
                  
                        ATPL(H) χωρίς δικαιώματα ειδικότητας πτήσης με όργανα (IR)
                     
                     
                        > 1 000  ώρες ως χειριστής ελικοπτέρων πολλών χειριστών
                     
                     
                        Εμπορικές αερομεταφορές με ελικόπτερα πολλών χειριστών ως συγκυβερνήτης σε πτητικές λειτουργίες VFR
                     
                     
                        δ)
                     
                  
                        CPL(H)/IR  (*2)
                        
                     
                     
                        > 1 000  ώρες ως χειριστής ελικοπτέρων πολλών χειριστών
                     
                     
                        Εμπορικές αερομεταφορές με ελικόπτερα πολλών χειριστών ως συγκυβερνήτης
                     
                     
                        ε)
                     
                  
                        CPL(H)/IR (*2)
                        
                     
                     
                        > 1 000  ώρες ως κυβερνήτης (PIC) σε εμπορικές αερομεταφορές μετά την απόκτηση ειδικότητας πτήσης με όργανα (IR)
                     
                     
                        Εμπορικές αερομεταφορές με ελικόπτερα ενός χειριστή ως κυβερνήτης (PIC)
                     
                     
                        στ)
                     
                  
                        ATPL(H) με ή χωρίς δικαιώματα ειδικότητας IR, CPL(H)/IR, CPL(H)
                     
                     
                        > 700 ώρες με ελικόπτερα, πλην των ελικοπτέρων που πιστοποιήθηκαν βάσει των προδιαγραφών πιστοποίησης CS-27/29 ή ισοδύναμων, συμπεριλαμβανομένων 200 ωρών στον ρόλο δραστηριότητας για τον οποίο ζητείται αποδοχή, και 50 ώρες σε αυτόν τον ρόλο τους 12 τελευταίους μήνες
                     
                     
                        Άσκηση δικαιωμάτων με ελικόπτερα σε πτητικές λειτουργίες πλην των εμπορικών αερομεταφορών
                     
                     
                        ζ)
                     
                  
               (*1)  Οι κάτοχοι πτυχίου CPL(A)/IR για αεροπλάνα πολλών χειριστών αποδεικνύουν πριν από την αποδοχή επίπεδο γνώσεων πτυχίου ATPL(A) του ΔΟΠΑ.
            
               (*2)  Οι κάτοχοι πτυχίου CPL(Η)/IR για ελικόπτερα πολλών χειριστών έχουν αποδείξει πριν την αποδοχή επίπεδο γνώσεων πτυχίου ATPL(H) του ΔΟΠΑ.